JohanHeinsen/ENO huggingface dataset:
Lolland-Falsters Stifts-Tidende, 1838-05-29
Man har i Kjøbenhavn - hedder det i holsteenske Aviser: i Sinde at oprette en Jndustrie forening for hele Landet. J alle Provindserne skal der dannes Committeer, hvorom der for Øieblikket corresponderes med de betydeligste Jndustrimænd. Hr. Carl Jacob Hemberg, Chef for Handelshuset J. P. Hemberg & Comp. i Ystad, er bleven anerkjendt som dansk Vice-Consul sammesteds, under det Kgl. General-Consulat i Gothenborg.
Lolland-Falsters Stifts-Tidende, 1838-05-29
Nykjøbing. Den Skizze, vi i et foregaaende No gav af de ved Nysted passerede Tildragelser, maa nu berigtiges derhen, at Pigen Sidsel Hansdatter fra Freilev, 29 Aar gammel, har ved den den 23de dennes foretagne Obduction af det fundne Barnelig tilstaaet, at dette Barn er hendes, at hun for 14 Dage siden har født det paa Marken, strax qvalt det, og gjemt Liget i et Brændehuus indtil i Søndags sidstl., da hun har det til Brønden ved Folehaven, hvor hun nedkastede det, efterat have bunden to store Stene, hun fandt paa Marken, om dets Hals.
Lolland-Falsters Stifts-Tidende, 1838-05-29
Handelsefterretninger. New Nork den 14de April. Skjøn Hvede er let afsættelig til fuldkomment de forrige Priser. Forraadet er smeltet stærkt sammen, og bestaaer næsten udelukkende af ringe Vare, nogen Handel, som var værd at omtale, har ikke fundet Sted i denne Artikel i den senere Tid. Fremmed Rug holder sig meget fast, ved saare lidet Forraad; 1200 Bush. solgtes til 103 c. pr. cont., 5000 do. til 106 c. paa Tid, og Resten af en over Philladelphia modtagen Ladning circa 2500 Bush., til 105 c. pr. Contant. - Meel, med ringe Omsætning, uforandret.
Lolland-Falsters Stifts-Tidende, 1838-05-29
Ledige Embeder. Brendekilde og Bellinge Sognekald i Fyens Stift, 300 Rbd. Told- og Consumtions-Kasserer Embedet i Lemvig. For de med dette Embede forbundne Oppeborseler stilles Sikkerhed, til Beløb 1000 Rbd. i kongelige 4 pCt. rentebærende Obligationer.
Lolland-Falsters Stifts-Tidende, 1838-05-29
Befordringer og Afgang. Cancellist i Cancelliet, J. D. Clemens er udnævnt til Cancelliesecretair, Hofjægermester Grev Th. Reventlow, efter Ansøgning, i Naade entlediget fra sit Embede som Amtmand i Cismar; Capitain ved Kjøbenhavns borgerlige Jnfanterie, N. P. Kjerumgaard og Secondlieutenant C. F. S. Destinon beskikkede til Told- og Consumtions-Underbetjente i Kjøbenhavn; 3die Medlem af Raadet i Frederiksnagor, Auditeur C. Tiemroth til 2det Medlem af Gouvernementet i Tranqvebar samt Dommer, Skriver, Politiemester, Foged, Auctions- og Skifteforvalter sammesteds, og Fuldmægtig ved Gouvernementet i Tranqvebar, L. G. Lindhard, til 2det Medlem af Raadet i Frederiksnagor samt til Byfoged, Skifteforvalter og Dommer sammesteds; Kammerherre, Grev J. Holck, Capitain og Compagniechef ved Livgarden til Fods, Ridder af Dannebrogen, udnævnt til fra 1ste Juli d. A. at være Brevpostinspecteur ved det danske Postamt i Hamborg.
Lolland-Falsters Stifts-Tidende, 1838-05-29
Bekjendtgjørelser. Asylet i Nykjøbing.
Lolland-Falsters Stifts-Tidende, 1838-05-29
Ved at bekjendtgjøre, at det her i Byen oprettede Asyl aabnes den 6te Juni førstkommende om Formiddagen Kl. 9, anmodes tillige de Forældre i Byen og Landsognet, som ønske deres Børn fra 2det til 6te Aar optagne i Asylet, at melde sig med disse hos en af Undertegnede. Første og anden Pintsedag er Asylet aabent for hvem der ønske at besee Localet, fra Kl. 9 om Morgenen og til Kl. 8 om Aftenen, med Undtagelse af Tiden under Gudstjenesten.
Lolland-Falsters Stifts-Tidende, 1838-05-29
Den for Oprettelsen af et Asyl for Nykjøbing sammentraadte Committee. J. v. Jessen. Magdalene Møller. Charlotte Schierning. Hanne Mackeprang. Svitzer. C. Tidemand. S. N. Schierning. H. L. Bønnelyche.
Lolland-Falsters Stifts-Tidende, 1838-05-29
At jeg har etableret mig som Kobbersmedmester her i Byen, tillader jeg mig herved at bekiendtgiøre for de ærede Byens Jndvaanere og Beboere paa Falster. Hurtig Expedition og godt Arbeide forsikkres. Nyekjøbing den 25de Maji 1838. C. C. Halberg.
Lolland-Falsters Stifts-Tidende, 1838-05-29
At jeg har etableret mig som Skoemagermester her i Byen, tillader jeg mig herved at bekjendtgjøre for de ærede Byens Jndvaanere og Omegnens Beboere. Hurtig Expedition og godt Arbeide forsikkres. Saxkjøbing den 26de Maji 1838. Ærbødigst. J. J. Steffensen.
Lolland-Falsters Stifts-Tidende, 1838-05-29
Brand=Assurancen i Altona. For dem som i Tidsrummet fra 1ste Juli 1836, indtil 30te Juni 1837, har ladet assurere hos undertegnede Foreningens Agent, tilkjendegives herved, at Ballance=Extract af 1837 Aars Regnskab hos mig kan erholdes, hvorefter enhver Jnteressent, som i anførte Tidsrum har assureret, tilkommer en Tilbagebetaling af 40 Procent af den erlagte Præmie, som paa Anfordring strax blive de Vedkommende udbetalt her imod Qvittering. Rakskov den 26de Mai 1838. M. Roepstorff.
Lolland-Falsters Stifts-Tidende, 1838-05-29
Licitation. Torsdagen den 7de Juni d. A. Formiddag Kl. 10, bliver paa Mariboe Raadstue efter Skolecommissionens Foranstaltning afholdt offentlig Licitation over Opførelsen af et Baghuus ved den herværende Catechetboelig, hvilket herved bekjendtgjøres med Tilføiende, at Conditionerne og Tegningen tilligemed Overslaget, som andrager 171 Rbd. 4 Mk. 10 s., ligge fra Dato til Eftersyn paa mit Contoir. Mariboe Byefogedcontoir den 25de Mai 1838. Jørgen Sommer.
Lolland-Falsters Stifts-Tidende, 1838-05-29
At Kjøbmand Peder Holtermann Mossin her i Byen den 21de dennes har overgivet sit Boe som fallit til Skifterettens Behandling, bliver herved foreløbigen bekjendtgjort. Stubbekjøbings Byefoged-Comptoir den 25de Mai 1838. Buntzen, const.
Lolland-Falsters Stifts-Tidende, 1838-05-29
J afgangne Kobbersmedmester Adam Hjorths Stervboe bliver afholdet en Skiftesamling paa mit Contoir, Fredagen den 15de Junii førstkommende om Formiddagen Klokken 11, hvorved Arvingerne indkaldes at møde eller møde lade, for at afgive Erklæringer og Boets Realisation, - og om hvorvidt de bifalde de af den Afdøde gjorte Bestemmelser angaaende Overdragelsen til Andre, af Boets raae og forarbeidede Materialier m.m. Hvilket herved bekiendtgiøres. Nyekiøbing paa Falster den 26de Maji 1838. Møller.
Lolland-Falsters Stifts-Tidende, 1838-05-29
Formedelst indløbne Forhindringer kunde Repartitionen i afgangne Kiøbmand Johan Janarius Elstuers Boe ikke blive fremlagt den dertil bestemte Dag, den 30 Decbr. 1837. At denne Repartition nu agtes fremlagt ved en Skiftesamling paa mit Contoir Fredagen den 15de Junii førstkommende om Eftermiddagen Klokken 4, bekiendtgiøres herved. Nyekiøbing paa Falster den 28de Maji 1838. Møller.
Lolland-Falsters Stifts-Tidende, 1838-05-29
Auctioner. Mandagen den 11te, 18de og 25de Juni d. A. Formiddag Kl. 11, afholdes Auction paa Raadstuen her i Byen over det afdøde Frue Justs Stervboe tilhørende og i denne Byes Tilegade under Matr. N. 173 Litr. b., beliggende Sted med Tilliggende. Hvilket herved bekiendtgiøres. Nakskov den 27de Mai 1838. Hammerich.
Lolland-Falsters Stifts-Tidende, 1838-05-29
Mandagen den 11te, 18de og 25de Juni d. A. Formiddag Kl. 11, afholdes Auction paa Raadstuen her i Byen over den afdøde Frue Justs Stervboe tilhørende og i denne Byes Tilegade under Matr. a 200 beliggende Gaard med Tilliggende. Hvilket herved bekiendtgiøres. Nakskov den 27de Mai 1838. Hammerich.
Lolland-Falsters Stifts-Tidende, 1838-05-29
Jfølge passeret Indførsel samt efter vedkommende udlægshavers Reqvisition, bliver den Niels Rasmussen Hai tilhørende og i Harpelunde Bye i Lollands Nørre Herred beliggende Eiendomsgaard med tilliggende Jorder af Hartkorn 7 Tdr. 3 Skpr., samt den paa Gaarden værende Besætning bortsolgt ved 3de offentlige Auctioner som afholdes Tirsdagene den 3die og 17de Juli samt Onsdagen den 1ste August d. A. Formiddag Kl. 11. De tvende første Auctioner afholdes paa Raadstuen her i Byen og den sidste paa Gaarden selv. Conditionerne kunde forinden Auctionerne erfares hos Procurator Smidth her i Byen. Hvilket herved bekiendtgiøres til Efterretning for Liebhavere og Pantecreditorer i Overeensstemmelse med Pl. 22de April 1817. Nakskov den 24de Mai 3838. Hammerich.
Lolland-Falsters Stifts-Tidende, 1838-05-29
Jndkaldelse.
Lolland-Falsters Stifts-Tidende, 1838-05-29
Ved Proclama, som vil blive læst ved vedkommende Retter, ere alle de som maatte have Noget at fordre efter afgangne Smedemester Georg Wilhelm Chantelaus og efterlevende Enke Ane Cathrine født Madsen af Wester Schjørringe under Grevskabet Christianssæde, deres fælleds Boe, indkaldte med 12 Ugers Varsel til for undertegnede Skifteforvalter at anmelde og beviisliggjøre saadant Krav; hvilket herved bekjendtgjøres. Grevskabet Christianssædes østre Districts Skifteret pr. Mariboe den 27de Mai 1838. J. M. Lytzen.
Lolland-Falsters Stifts-Tidende, 1838-05-29
Paa førstkommende Søndag (første Pintsedag) udkommer intet Nummer af denne Tidende. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-06-01
Lollands Falsters Gift Tidende. No. 62. Fredagen den 1 Junii. Svar paa Stykket i Stiftstidenden No. "Bor Landsbypræsterne være valgbare til Stænderdeputerede."
Lolland-Falsters Stifts-Tidende, 1838-06-01
Jndsenderen har i dette Stykke søgt at vise, at Landsbypræsterne ikke bør være valgbare og at gjendrive nogle af de Grunde, jeg herfor har anført, samt andre, han formoder kunne herfor anføres. Da et Arbeide af mig med Allerførste bliver Pressen overgivet, hvori det, der angaaer denne Gjenstand, vil blive udførligere behandlet, saa vilde dette korte Svar ikke være givet, hvis ikke Taushed let kunde betragtes som Samtykke, det Uimodsagte som Uimodsigeligt. Kirken og Skolen - i begge Ords videste Betydning - bestyres i Danmark udelukkende af Mænd, af hvilke ikke en Eneste er egentlig dannet for Kirken eller for Skolen, eller her har egen, selverhvervet Erfaring. J alle andre Bestyrelsens vigtigere Grene have derimod nogle Mænd af samme Fag og med egen Erfaring Sæde og Stemme. Desaarsag har Geistligheden hverken Ret eller Leilighed til, uden aldeles privat, at fremkomme med det, som Standen mener at være i Kirkens eller Skolens Jnteresse; og den kan ikke fremlægge sine Forslag herom og Grundene derfor for en Bestyrelse, i hvilken der sidde nogle Mænd, der have samme Livsdannelse og samme Erfaringer. Bestyrelsen kjender kun theoretisk disse Gjenstande. Hvad derfor Kirke og Skole fornemmelig trænge til, er en Bestyrelse, med nogle Medlemmer, der ere dannede i Kirke og Skole, og for Kirke og Skole. Kommer en saadan Bestyrelse istand, da vil et af Kirkens og Skolens væsentlige Savn være afhjulpet, og Geistlighedens Valgbarhed vil da efter min Formening alligevel være ønskelig, men ikke nødvendig. Men indtil en saadan Bestyrelse erholdes, har Geistligheden intet Sted uden Stænderforsamlingerne, hvor den med fuldstændig og fri Udvikling af Grundene og mundtlig Forsvar for dem kan fremføre hvad den anseer for gavnligt til Folkets Oplysning og Forbedring ved Religiøstet, saaledes at saadanne Forslag blive discuterede og drøftede af dygtige Mænd af Folkets forskjellige Klasser, der, naar de billige dem, ville anbefale dem til Jværksættelse og vinde Folkets frivillige Medvirken for dem. Saalænge en Bestyrelse, som den opgivne, mangler, er Valgbarhed til Stænderforsamlingerne en moralsk Nødvendighed for Geistligheden.
Lolland-Falsters Stifts-Tidende, 1838-06-01
Jndsenderen mener at Landsbypræsterne ikke ere udelukkede fra Stænderforsamlingerne mere end andre Embedsmænd, og at en dem forundt Valgbarhed, vilde være et Privilegium, men de ere anderledes udelukkede. Med Undtagelse af Landsbypræsterne, boe de andre Embedsmænd i Reglen i Kjøbstæderne; og de Fleste - hvilket ogsaa gjælder og Kjøbstad præsterne - eie der Gaarde og Jorder, eller kunne dog uden stor Vanskelighed skaffe sig saadanne, dersom det er dem om at gjøre at være valgbare. Landsbypræsterne skulle derimod alle boe paa Landet i deres Præstegaarde, der ere af de større Bøndergaardes Størrelse. De have derfor sjelden Anledning til at kjøbe Eiendomme, de kjøbe dem sjelden; og Staten kan ikke engang ønske at de ofte ere Eiendomsbesiddere, bør end mindre inddirecte opmuntre dem hertil, ved at gjøre en saadan Besiddelse til Betingelse for deres Valgbarhed. Vi have derfor ogsaa i de danske Stænderforsamlinger seet Amtmænd, Herredsfogder, Amtsforvaltere, Toldembedsmænd, valgte af Folket, men ingen Præst. Landsbypræsterne ere unægtelig Landmænd og i det Hele med fuldkommen saa stor Eiendomsret som Fæstebønderne, og om Landbruget er deres Hovedbeskjæftigelse eller en Bisyssel, kommer det her aldeles ikke an paa. Ligesaalidet bør det her komme i Betragtning, om de ere udmærkede Agerdyrkere eller ikke. De større Sædegaards=Eiere - der, om ellers nogen Klasse kan kaldes saaledes, ere i Stænderforsamlingerne formedelst deres relativ store Antal, de Privilegerede see dog vistnok i Valget af deres Klasses Stænderdeputerede ikke saa meget paa at faae de fortrinligste Landmænd, som paa at faae Mænd af generel Dygtighed og Jndsigt. Det vilde overalt see slet ud med hele Stænderinstitutionen, hvis de enkelte Deputerede betragtede sig som meere Koes siddende der for at fremme deres Klasses eller Committenters Jnteresser end hele Statens.
Lolland-Falsters Stifts-Tidende, 1838-06-01
Jndsenderen synes at frygte for at Landsby præsternes Valgbarhed vilde bringe en stor Mængde af dem i Stænderforsamlingerne, og at deres Embedsførelse vilde lide derunder; jeg troer derimod slet ikke, og ønsker heller ikke, at der skulle komme synderlig mange, og Norges Exempel bestyrker denne Formening. Dersom tillige ved Præsternes Valgbarhed en nu meget savnet Forbindelse mellem de materielle og aandelige Jnteresser, vilde fremmes, vilde Virkningen være gavnlig og ikke skadelig for Geistlighedens Embedsvirksomhed. - Kunne Geistlighedens Jnteresser under Stænderforhandlingerne komme i Conflict med andre Klasser, seer jeg heri en Grund mere for Geistlighedens Valgbarhed.
Lolland-Falsters Stifts-Tidende, 1838-06-01
Uagtet vor forskjellige Synsmaade i dette Anliggende, er jeg langt fra at ansee den ærede Jndsender som en Uven af Geistligheden, jeg er meget mere aldeles enig med ham i det, han nævner som Hovedgjenstanden for Geistlighedens Embeds- og Virksomhed. Men naar han vil slaae mig med mine egne Vaaben ved Citater af en Afhandling i Maanedsskrift for Literatur, hvilken Afhandlings Forfatter man godt seer, at han veed jeg er, og hvilken jeg offenlig har vedkjendt mig; da har jeg blot at sige, at det ikke vilde falde mig vanskeligt at paavise Eenheden og Overeensstemmelsen i de Synsmaader, jeg paa forskjellige Steder er gaaet udfra; men her er ikke Sted dertil. Een - som jeg mener - Ubillighed kan jeg ej lade være upaatalt. Den samme Mand, der finder det næsten umuligt at dømme om den enkelte Repræsentants (af Bondestanden) Dygtighed, saalænge Stændernes Virken er saa skjult som hidtil, kalder Geistlighedens Virken i den sidste Stænderforsamling ringe eller slet ingen. Skjøndt jeg er vis paa kun at vise Forfatteren Retfærdighed, naar jeg her tager Ordet ringe, som aldeles eens betydende med liden, maa jeg dog ansee denne Dom for partisk. Til Gjendrivelse behøver jeg blot at nævne Jndstillingerne og Skolelærernes Kaar og om Realskolevæsenet, især den sidste, og jeg gad nok vide hvad de ti Bønder have udrettet i Roeskilde i Sammenligning med de to, ikke af Geistligheden, eller af Folket men af Kongen udnævnte Geistlige. Vel gives der Personligheder, hvis Virken overalt hvor de ere tilstæde er betydelig, om endog blot negativ, men ogsaa her vil jeg lade den Kyndige dømme om, til hvis Side Vægtskaalen synker. Naar endelig Jndsenderen vil have de to Geistlige, der nu have Sæde i hver Stænderforsamling, valgte af Standen selv, maa jeg herved bemærke, at geistlige Mænd, valgte af Folket, vilde mere have dettes gode Mening for sig, og ikke være udsatte for den Mistanke at medbringe Standsaand, esprit de corps. - Andre mindre væsenlige Puncter maa jeg her forbigaae, henvisende til mit bebudede Arbeide.
Lolland-Falsters Stifts-Tidende, 1838-06-01
Da nærværende Qvæstion er uden for Alt personligt, og da den ærede Jndsender baade fremfører sin Mening som en større Kredses, og hans hele Jnserat vidner om en Mand, hvis Ord have Krav paa Opmærksomhed, havde det været at ønske, at han havde tilføiet sit Navn. Thi Navnet gjør her meget til Sagen; ligesom det i det Hele ofte er en instructiv Commentar over Ordene. Giessing.
Lolland-Falsters Stifts-Tidende, 1838-06-01
Til den for Lærere ved de lærde Skoler anordnede Embedseramen har i dette Foraar indstillet sig tvende Candidater, af hvilke den ene tilkjendtes Caracteren Laudabilis, den anden Caracteren Hand illandabilis. Dhrr. Exam. juris Alstrup, Redacteur af Diversal, og Cand. philos. Sommer, forhenværende Medredacteur af samme Blad, agte enhver for sig, at sagsøge Hr. Assessor Toldcontrolleur Ramus, for nogle formeentlige fornærmelige At tringer, han har brugt mod forbemeldte Herrer i en anonym Anonce, indført i Randers Avis N. 65, og som, i Anledning af Striden mellem Dhrr. Clausen, v. Halling og Sommer &c. der havde anvendt Holbergs Ord af den politiske Kandestøber: Gaaer hen J Skabhalse og forliger Eder, samt tillagt Hr. Sommer Prædicat af: "Medudgiver af med Respect at melde Diversa.
Lolland-Falsters Stifts-Tidende, 1838-06-01
Den 19de Mai er Kæmner Wulff i Aalborg, erkjendt som interimistisk svensk norsk Vice-Consul sammesteds.
Lolland-Falsters Stifts-Tidende, 1838-06-01
Ved private Efterretninger erfares, at den som commanderende General i Nørrejylland ad interim fungerende Generallieutenant v. Castonier, Storkors og Dannebrogsmand, efter længere Tids Svagelighed, den 20de f. M. er afgaaet ved Døden i Fredericia. To Dage for, eller i Fredags Aftes, er Generalkrigscommissair i andet jydske District,
Lolland-Falsters Stifts-Tidende, 1838-06-01
Kammerjunker Ridder v. Castonier, i Randers (en Brodersen af Generalen) ligeledes pludselig død. (Hemp. Av.)
Lolland-Falsters Stifts-Tidende, 1838-06-01
Hs. Majestæt Kongen har allernaadigst behaget, under 17de Mai d. A. at tildeele Hans Durchlauchtighed Hertug Carl til Slesvig=Holsteen=Sønderborg-Glücksburg, Elefantordenen.
Lolland-Falsters Stifts-Tidende, 1838-06-01
Det kongelige Academie for de skjønne Kunster har eenstemmig tilkjendt Maleren Nørbye den Thorvaldsenske Medaille for Talent og heldig Bestræbelse.
Lolland-Falsters Stifts-Tidende, 1838-06-01
(Dansk Kunstblad.) Landsoverretsprocurator F. Buntzen skal, ved sin aflagte første Prøve for Høiesteret, formedelst sit glimrende Foredrag have vakt ualmindelige Forhaabninger.
Lolland-Falsters Stifts-Tidende, 1838-06-01
Handelsefterretninger. Kjøbenhavn d. 28de Mai. Det synes at vise sig, at Beholdningerne af Kornvarer i Provindserne mærkeligt aftage, ligesom det dagligt bliver vanskeligere paa vort Marked at erholde Partier af alle Sorter. Det, som til Søes hidkommer, er ikke meere end hvad der strax afsættes til Consumet, og hidtil har Tilførselen fra Østersøen været høist ubetydelig. De Priser, som senest ere betalte, notere vi saaledes: (her) Hvede 7 Rbd. 16 s. –8 Rbd. Rug 5 Rbd. 48 s. 6 Rbd. Byg 4 Rbd. 16 s. –4 32 s. Byg, 4 Rbd., 8 s., frit ombord i Provindserne. Havre 3 Rbd. –3 Rbd. 16 s., her. De seneste Efterretninger fra Landet lyde derhen, at Rapssæden ikke har lidt i den Grad, som man først antog, og at Varmen herefter vil gjøre Udsigterne endnu bedre ligesom det kolde Foraar har været denne Plante gavnligt.
Lolland-Falsters Stifts-Tidende, 1838-06-01
Reisende fra den 23de til den 30te Mai 1838. Fra Gaabense til Vordingborg. Med Pakkeposten: Jomfru Schrøder; Hr. Homann, Malersvend Jacobsen. Med Personposten: Doctor Metze. Med Dagvognen, Jomfruerne Bech og Mathidsen; Dhrr. Brandt og Kildentoft; Greve af Knuth; Hr. Lindemann. Udenfor Posterne: Kammerraad Wilhelm med Familie; Gjæstgiver Thomsen; Apotheker Langsted med Søn; Kammerraad Leth; Dyrlæge Andersen. Fra Vordingborg til Gaabense. Med Pakkeposten: Malersvend Jacobsen; Handelsbetjent Bierring; Skoemager With. Med Personposten, Krigsraad Klemp; Kjøbmand Krøyer; 2de Tjenestepiger. Med Dagvognen: Jomfruerne Meyer og Plum; Hr. Bang; Jomfruerne Fog og Muhle; Student Krøyer; Fuldmægtig Oberg. Udenfor Posterne: Grevinde Friis; Kammerjunker Classen; Kammerraad Leth; Apotheker Langsted; Forpagter Sørensen.
Lolland-Falsters Stifts-Tidende, 1838-06-01
Med Dampskibet Frederik den 6te afgik den 27de Mai fra Øerne til Kjøbenhavn: Forvalter Jess; Hr. Johansen.
Lolland-Falsters Stifts-Tidende, 1838-06-01
Gudstjeneste. Paa førstkommende Søndag (1ste Pintsedag) begynder Gudstjenesten i Nykjøbing Kirke Kl. 9 Formiddag. - 2den Pintsedag Kl. 1.
Lolland-Falsters Stifts-Tidende, 1838-06-01
Bekjendtgjørelser. At min inderlig elskede og eiegode Mand, Cancellieraad Jens Onsberg, den 30te Mai om Aftenen, ved en stille og rolig Død afgik i sit 73 Aar og 5 Maaneder, undlader jo ikke herved sørgeligst at bekjendtgjøre for fraværende Familie og Venner. Egedesminde den 31te Mai 1838. Henriette Mathiæ Onsberg, født Skrøder. Det meget smukt og beqvemt indrettede, kobberforhudede og særdeles hurtigtseilende Dampskib Union,
Lolland-Falsters Stifts-Tidende, 1838-06-01
Capitain F. C. Bstcher, vil saalænge Aarstiden tillader det fra den 6te Juni d. A. regelmæssigen een Gang ugentlig gaae mellem Kjøbenhavn og Flensborg og paa denne Fart anløbe: Kallehauge, Vordingborg, Bandholm, Hon paa Langeland, Svendborg, og Sønderborg. Afreise. fra Flensborg Onsdag Morgen Kl. 5, - Kjøbenhavn Fredag Aften Kl. 8. Ankomst. til Kjøbenhavn Torsdag Morgen Kl. 5 a 6, Flensborg Løverdag Aften Kl. 8 a 9.
Lolland-Falsters Stifts-Tidende, 1838-06-01
Priserne ere fra Bandholm til, 1ste Plads) 2den Plads Kjøbenhavn fra Bandholm til 5 Rd. 3 Mk. 3 Rd. 4 Mk.
Lolland-Falsters Stifts-Tidende, 1838-06-01
Flensborg. og Familier tilstaaes en betydelig Rabat. Nærmere Underretning meddeler Dhrr. Agenter, Kjøbmand Kiøier i Mariboe eller Bandholm, H. Staal i Vordingborg og R. Jansen, Færgemand ved Kallehauge.
Lolland-Falsters Stifts-Tidende, 1838-06-01
Jfølge derom modtaget Beretning har Parcellist Rasmus Børsen paa Gjedeskov, een Miil fra Gedser, vesten for Rød sandet, paa 2 Favnes Dybde fundet og bjerget: 1. Et stort Dræk med 5 Flige uden Mærke; 2. Et Varpetoug 17 Favne langt og 4 Tommer tykt, 3. En til Bøie anvendt Fyrretræes Bom 9 1/2 Alen lang med 2 Huller i den ene Ende og 1 i den anden; og 4. Et Bøiereb 6 1/2 Favn lang og 2 Tommer tykt. Eieren hertil indkaldes herved overeensstemmende med Placaterne af 25de Marts 1824, 25de August 1825 og 13de November 1828, til inden 2 Maaneder fra Dato, for Stiftamtet at anmelde og beviisliggjøre sin Ret til samme. Stiftamtet for Lolland og Falster, Nykjøbing den 30te Maji 1838. R. v. Jessen.
Lolland-Falsters Stifts-Tidende, 1838-06-01
Da jeg og flere have erfaret, at adskillige af Nyekjøbings Jagtyndere ved deres Jagtforlystelser, finde Behag i, at lade deres Hunde gjennemstreife Ourupgaards Vildbane; saa anmodes de ærede Herrer og for Eftertiden at afholde dem, fra slig en lovstridig Handling, da de ellers maae tage Skade forHjemgield. Kringelborg den 31te Maji 1838. N. Kjær. At jeg har etableret mig som Skoemagermester her i Byen, tillader jeg mig herved at bekjendtgjøre for de ærede Byens Jndvaanere og Omegnens Beboere. Hurtig Expedition og godt Arbeide forsikkres. Saxkjøbing den 26de Maji 1838. Ærbødigst H. J. Steffensen.
Lolland-Falsters Stifts-Tidende, 1838-06-01
Skiveskydning. Fredagen den 8de Juni d. A. Formiddag Kl. 10 afholder Undertegnede en Skiveskydning paa Point i Bangsebroe Skov ved Nykjøbing. Gevinsterne blive 5 og indeholde circa 60 Lod Sølv. Et dobbelt W betales med 9 Mk. og et enkelt med 6 Mk. Lysthavende indbydes. Nykjøbing den 27de Mai 1838. P. Jespersen, Guldsmedmester.
Lolland-Falsters Stifts-Tidende, 1838-06-01
Brand=Assurancen i Altona. For de som i Tidsrummet fra 1ste Juli 1836, indtil 30te Juni 1837, har ladet assurere hos undertegnede Foreningens Agent, tilkjendegives herved, at Ballance=Extract af 1837 Aars Regnskab hos mig kan erholdes, hvorefter enhver Jnteressent, som i anførte Tidsrum har assureret, tilkommer en Tilbagebetaling af 40 Procent af den erlagte Præmie, som paa Anfordring strax blive de Vedkommende udbetalt her imod Qvittering. Nakskov den 26de Mai 1838. M. Roepstorff.